Nové znenie

Návrh

na zmenu Štatútu Slovenského pozemkového fondu

	Vláda Slovenskej republiky  podľa § 36 ods. 2 zákona Slovenskej národnej rady 
č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách sa uzniesla na týchto zmenách Štatútu Slovenského pozemkového fondu: 

Čl. I

1.	§ 10 sa dopĺňa novými odsekmi 3 až 5, ktoré znejú:

„(3) Generálneho riaditeľa počas jeho neprítomnosti zastupuje námestník generálneho riaditeľa (ďalej len „námestník“), ktorého vymenuje a odvolá minister.

(4) Námestník predkladá generálnemu riaditeľovi návrhy písomných právnych aktov, obsahom ktorých je odplatný alebo bezodplatný prevod alebo prenájom majetku v správe fondu na iné osoby.

 (5) Námestník počas neprítomnosti generálneho riaditeľa nemôže podpisovať písomné právne akty podľa odseku 4, pokiaľ na to nie je písomne splnomocnený generálnym riaditeľom.“

Čl. II

Táto zmena štatútu nadobúda účinnosť  30. apríla 2007.